న్యూఢిల్లీ, ఫిబ్రవరి 19: స్టెంట్లకు కృత్రిమ కొరత సృష్టిస్తే కఠినచర్యలు తప్పవని కేంద్ర ప్రభుత్వం హెచ్చరించింది. స్టెంట్ల ధరలను 85% మేర తగ్గిస్తూ ఇటీవల ప్రభుత్వం నిర్ణయం తీసుకొన్న విషయం విదితమే. ఈ నేపథ్యంలో స్టెంట్ల తయారీ దారులు, దిగుమతిదారులు మార్కెట్లో స్టెంట్లకు కృత్రిమ కొరత సృష్టిస్తున్నారన్న ఆరోపణలు వచ్చాయి. తగ్గిన ధరలకు అనుగుణంగా రీలేబుల్ చేయాలన్న పేరుతో మార్కెట్లో ఉన్న స్టెంట్లను వాటి సరఫరాదారులు వెనక్కి తీసుకుంటున్నారు. దీంతో మార్కెట్లో స్టెంట్లకు కృత్రిమ కొరత ఏర్పడుతోందని ప్రభుత్వం గుర్తించింది. దీన్ని సీరియ్సగా తీసుకొన్న కేంద్రం ఆదివారం స్టెంట్ల తయారీదారులు, దిగుమతిదారులతో ప్రత్యేకంగా సమావేశమైంది. ఫార్మా సెక్రటరీ జై ప్రియా ప్రకాశ్ ఆధ్వర్యంలో జరిగిన సమావేశంలో స్టెంట్ల లభ్యతపైన.. కృత్రిమ కొరత వార్తలపైన చర్చించారు. సమావేశం అనంతరం ప్రకాశ్ విలేకరులతో మాట్లాడుతూ.. దేశవ్యాప్తంగా ఎక్కడా స్టెంట్లకు కొరత లేదని స్పష్టం చేశారు. సమావేశానికి హాజరైన వారంతా.. తమ వద్ద సరిపడా నిల్వలు ఉన్నాయని హామీ ఇచ్చారని తెలిపారు. మార్కెట్లో స్టెంట్లకు కృత్రిమ కొరత సృష్టించే వారిపై కఠిన చర్యలు తీసుకోవాలని నేషనల్ ఫార్మాస్యూటికల్ ప్రైసింగ్ అథారిటీ (ఎన్పీపీఏ)కి, డ్రగ్ కంట్రోలర్ జనరల్ ఆఫ్ ఇండియా (డీసీజీఐ)కి ఇప్పటికే లేఖలు రాశామని వెల్లడించారు.
newdhilly, fibravari 19: stentlaku krutrima korata srushtiste kathinacharyalu tappavani kendra prabhutvam heccharinchindi. stentla dharalanu 85% mera taggistuu iteevala prabhutvam nirnayam teesukonna vishayam viditame. ee nepathyamlo stentla tayaarii daarulu, digumatidaarulu marketlo stentlaku krutrima korata srushtistunnaranna aaropanalu vachayi. taggina dharalaku anugunamgaa reeleble cheyalanna paerutho marketlo unna stentlanu vaati sarafaraadaarulu venakki teesukuntunnaru. deentho marketlo stentlaku krutrima korata erpadutondani prabhutvam gurtinchindi. deenni seeriysagaa teesukonna kendram aadivaaram stentla tayaareedaarulu, digumatidaarulatoe pratyekamgaa samavesamaindi. farma secretery jai pria prakash aadhvaryamlo jarigina samavesamlo stentla labhyatapaina.. krutrima korata vaartalapaina charchinchaaru. samavesam anantaram prakash vilekarulatho maatlaadutuu.. desavyaaptamgaa ekkada stentlaku korata ledani spashtam chesaru. samavesaniki haajaraina vaarantaa.. tama vadda saripada nilvalu unnaayani haami icharani telipaaru. marketlo stentlaku krutrima korata srushtinche vaaripai kathina charyalu teesukovaalani neshanal formasutical pricing atharity (nppa)ki, drug controler janaral af india (dcgi)ki ippatike lekhalu rasamani velladinchaaru.